Texase A&M Ülikool

Texase A&M Ülikool on avalik-õiguslik ülikool USA-s Texase osariigis College Stationis. Ülikool on asutatud 1871. aastal. Texase A&M Ülikooli sihtkapital kuulub USA-s kümne suurima hulka.Ülikooli veebiarhiiv, 7. mai 2019.

2021. aasta sügise seisuga õppis Texase A&M Ülikoolis 72 982 üliõpilast. See on suurima üliõpilaste arvuga ülikool Texase osariigis ja USA-s suuruselt teine. Ülikoolil on oma traditsioonid ja spordiüritused, millest üliõpilased saavad osa võtta. Koolil on ühendus 254 riigiga, tehes koostööd sarnaste ülikoolidega üle maailma.Ülikooli koduleht, 7. mai 2019.

 Ajalugu 
Texase A&M Ülikool oli Texases osariigis esimene avalik ülikool, kus sai omandada kõrgharidust. Kool avati 4. oktoobril 1876 nime all Agricultural and Mechanical College of Texas. Ülikooli algusaastatel õpetati seal põllumajanduse asemel keeli, kirjandust ja matemaatikat. Pärast nelja aastat õppimist, said üliõpilased endale kraadi tsiviil ja mehaanika inseneerias, keeltes ja kirjanduses.Ülikooli ajalugu, 7. mai 2019.

Rektor James Earl Rudderi juhtimisel said aastal 1960 koolis õppima hakata ka naised ja mustanahalised. 1963. aastal vahetati ülikooli nimi praeguse vastu. Ülikooli nimevahetuse eesmärk oli kajastada kooli suurenevat tähtsust riigi, rahva ja maailma õpetamis-, teaduse- ja avalikus teenistuses.Ülikooli ajalugu, 7. mai 2019.

Ülikool kuulub 62 sellise kooli sekka, mis saab riigilt föderaalset maa-, mere- ja kosmosetoetust. Ülikooli on lõpetanud üle 450 000 üliõpilase, tuntumad neist on näiteks Boliivia president aastatel 2001–2002 Jorge Quiroga või Panama president aastatel 2004–2009 Martín Torrijos. Seitsmele üliõpilasele on antud USA aumedal (inglise keeles Medal of Honor) teises maailmasõjas sõdimise eest.Ülikooli vilistlased, 7. mai 2019.

 Ülikoolilinnak 

Ülikooli põhilinnak on USA suurim (21 ruutkilomeetrit) ja selles asub George Bushi presidendiraamatukogu. Ülikoolilinnak asub raudtee ääres, millest idas on põhilinnak, kus õpitakse inseneeriat, arhitektuuri, geoloodusteadusi, loodusteadusi, kirjandust ja vabameelset kunsti. Põhilinnakus asuvad ka ühiselamud, sööklad ja tugiteenuste maja. Raudteest läänes asub läänelinnak, kus on staadionid ja spordiväljakud, äri-, poliitilise teaduse ja majanduskool ning George Bushi presidendiraamatukogu.Ülikooli plaan , 7. mai 2019.

Viiendik ülikoolis õppivatest üliõpilastest elab põhilinnakus. Texase A&M Ülikoolil on üle tuhande üliõpilasorganisatsiooni. Ülikoolil on 17 teadusasutust ja 10 kolledžit ning teaduskraadi on võimalik saada 150 õppekavas.

 Teaduskonnad 

 Kolledži/kooli asustamine Kolledž/kool  AastaCollege of Agriculture and Life Sciences  1911College of Architecture  1905 The Bush School of Government and Public Service  1997 Mays Business School  1961 College of Education and Human Development  1969College of Engineering  1880College of Geosciences 1949Health Science Center  2013School of Law  2013 College of Liberal Arts  1924College of Science  1966College of Veterinary Medicine & Biomedical Sciences 1916

Texase A&M Ülikoolil on 11 teaduskonda:Ülikooli teaduskonnad, 7. mai 2019.

 College of Agriculture & Life Sciences 
 College of Architecture
 Mays Business School
 College of Education & Human Development
 College of Engineering
 College of Geosciences
 College of Liberal Arts
 School of Public Health
 College of Science
 College of Veterinary Medicine & Biomedical Sciences
 Texas A&M Galveston

 Viited 

 Välislingid 
 Ametlik koduleht

Kategooria:Ameerika Ühendriikide ülikoolid
Kategooria:Texas